CELEX: 62021TN0332
Language: bg
Date: 2021-06-11 00:00:00
Title: Дело T-332/21: Жалба, подадена на 11 юни 2021 г. — Wizz Air Hungary/Комисия

2.8.2021   
            
            
               BG
            
            
               Официален вестник на Европейския съюз
            
            
               C 310/37
            
         
      Жалба, подадена на 11 юни 2021 г. — Wizz Air Hungary/Комисия
      (Дело T-332/21)
      (2021/C 310/50)
      Език на производството: английски
      
         Страни
      
      
         Жалбоподател: Wizz Air Hungary Légiközlekedési Zrt. (Wizz Air Hungary Zrt.) (Будапеща, Унгария) (представители: E. Vahida, S. Rating и I.-G. Metaxas-Maranghidis, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника от 2 октомври 2020 г. относно държавна помощ SA.56810 (2020/N) — Румъния — COVID-19: помощ за TAROM (1) и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага четири основания.
      
                  1.
               
               
                  Първото основание е изведено от твърденията, че ответникът приложил неправилно член 107, параграф 2, буква б) ДФЕС и допуснал явна грешка в преценката при контрола за пропорционалност на помощта за вредите, причинени от кризата COVID-19.
               
            
                  2.
               
               
                  Второто основание е изведено от твърденията, че ответникът нарушил специфичните разпоредби на ДФЕС и общите принципи на правото на ЕС, които са в основата на либерализирането на въздушния транспорт в Съюза от края на 1980-те години (а именно недопускането на дискриминация, свободното предоставяне на услуги — приложено към въздушния транспорт с Регламент 1008/2008 (2) — и свободата на установяване).
               
            
                  3.
               
               
                  Третото основание е изведено от твърденията, че ответникът не започнал официална процедура по разследване, въпреки сериозните затруднения и нарушил процесуалните права на жалбоподателя.
               
            
                  4.
               
               
                  Четвъртото основание е изведено от твърденията, че ответникът нарушил задължението си за мотивиране.
               
            
         (1)  OВ C 94, 2021 г., стp. 1.
      
         (2)  Регламент (ЕО) № 1008/2008 на Европейския парламент и на Съвета от 24 септември 2008 година относно общите правила за извършване на въздухоплавателни услуги в Общността (преработен) (OВ L 293, 2008 т., стр. 3).